گونئی آوروپا تاریخی‌نین ان ایستی هفته‌سینی یاشاییر. آنورمال ایستی‌لر قوزیی آسیا و قوزیی امریکادا دا موشاهیده اولونور.
باتی مئدیاسی خبر وئریر کی، جولای‌ین 18-ده سحر ایسپانیادا ترمومترلر 30 درجه‌دن یوخاری قالخیب، گونورتا ساعات‌لاریندا ایسه 40 درجه‌نی کئچیب. ایستی‌لیک دالغاسی گون‌لردیر داوام ائدیر. اؤلکه‌نین بیر سیرا بؤلگه‌لری آنورمال ایستی لر سببیندن یوکسک حاضیرلیق وضعیتینه گتیریلیب.
آنومال هاوا شرایطی‌نین قیسمن ال نینودان قایناقلاندیغی دئییلیر، متخصص‌لر حساب ائدیرلر کی، اساس سبب قلوبال ایقلیم دییشیک‌لیگی ایله علاقه‌لی‌دیر.
ایتالیا دا متئورولوژی موشاهیده‌لر تاریخینده ان ایستی هفته‌نی یاشاییر. آپنین یاریم آداسی‌نین اونلارلا شهرینده، او جمله‌دن پایتاخت رومادا ایستی تهلوکه‌سی‌نین قیرمیزی سویه‌سی اعلان ائدیلیب. دونیا متئورولوژی تشکیلاتی آوروپا اوچون 2021-جی ایلده سیسیل-ده قئیده آلینان 48،8 درجه‌نین اوستونده یئنی ایستی هاوا رکوردو تخمین ائدیر.
ایستی هاوا تکجه گونئی آوروپا ایله محدودلاشمیر. قوزیی امریکا و قوزیی آسیادا دا غیری-آدی یوکسک هاوا ایستیلیگی قئیده آلینماقدا‌دیر.
